امریکانین قوزیی- دوغوسونو تأثیری آلتینا آلان ایدا قاسیرغاسی‌نین سبب اولدوغو گوجلو یاغیش و داشقین‌لار نتیجه‌سینده ان آز 45 نفر حیاتینی ایتیریب.
اؤلکه‌نین گونئی ینده‌کی لویزیانا ایالتیندن سونرا قوزیی – دوغودا تأثیرلی اولان ایدا قاسیرغاسی، نیویورک، نیوجرسی، پنسیلوانیا، مریلند و کانکتیکات ایالت لرینده گوجلو یاغیش‌لارا سبب اولوب. نیو-یورک-دا سئل و داشقین‌لار نتیجه‌سینده 13 نفر حیاتینی ایتیررکن، نیوجرسی-ده اؤلن‌لرین سایی 23 -ا چاتیب. پنسیلوانیا، مریلند و کانکتیکات ایالت لرینده ایسه ان آز 45 نفر داشقین نتیجه‌سینده حیاتینی ایتیریب.
نیوجرسی والیسی فیل مورفی-نین سؤزلرینه گؤره اؤلن‌لرین اکثریتی یول‌لاردا اتومبیل لری ایله سئله معروض قالان‌لاردیر. سئل‌دن ضرر چکمیش بؤلگه‌لرده آختاریش –قورتارما ایشلری داوام ائدرکن، اینسان تلفاتی‌نین آرتاجاغیندان ناراحات‌لیق دویولور.
